
PStJí^ 

AWb S ^íïlalíu^mt* 

xïuà&pftïwfeflcxa pafts ü S í £ a7 ^4a'02J 















L'Insurgent número 26 


11 de Setembre del 2003 


J 

< 

E 

□ 

h 

Ü 

Ld 


2 


Durant els últims mesos i fins a 
les properes eleccions a la 
Generalitat de la comunitat 
autònoma de Catalunya veurem 
atònits com un seguit de vene¬ 
dors de poca volada ens inten¬ 
taran vendre la seva millor ofer¬ 
ta d'Estatut. Veurem, en definiti¬ 
va, com ens intentaran vendre la 
moto. 

Uns ens vendran una moto que 
ells afirmen que és la del canvi, 
plena de clavells i de roses; una 
moto, però, que és similar a la 
resta de motos que hi ha a l'es¬ 
tat. Per això, a la matrícula, al 
costat de la bandera espanyola 
ens hi deixaran posar un distin¬ 
tiu folklòric. 

Els que estan manant actualment 
s'han passat molts mesos 
preparant-ne el nou disseny, una 
nova línia molt provocativa i que 
està encaminada a voler fer cór¬ 
rer la resta. Però només podran 

QUE NO ET 

VENGUIN 

L'ESTATUT! 


córrer fins on l'estat espanyol els 
deixi, i aleshores, com és habitu¬ 
al, es faran les víctimes i conti¬ 
nuaran pel camí de carro que van 
començar ara fa vint-i-cinc anys. 

D'altra banda, també ens trobarem 
amb dos venedors de segona. El 
primer ens oferirà una moto solar 
i superecològica, un model de 
debò que portarà una maleta ben 
grossa a cada banda: una anirà 
plena de les contradiccions a 
causa del reformisme, i l'altra, 
atapeïda fins a dalt de les con¬ 
tradiccions nacionals. 

Finalment, l'altre serà el que ens 
voldrà vendre la moto estrella, 
una rèplica del model basc que 
últimament està tan de moda; 
l'únic inconvenient d'aquest 
exemplar és que ells no han 
conduït mai, perquè tot just ara 
n'estan començant a aprendre. 

El que cap d'ells ens dirà és que 
no n'hi haurà ni una que serveixi 
per viatjar per uns Països 
Catalans lliures i socialistes, 
entre d'altres motius perquè tots 


aquests models que ens presen¬ 
ten tenen una tara de fabricació 
comuna: neixen sense benzina. I 
l'únic sortidor el tenen a 
Madrid... i aquests ja fa temps 
que estan anunciant que no ens 
en volen donar. 

Davant d'aquesta situació cal 
que l'esquerra independentista 
no caigui en el seu joc, perquè 
d'aquesta manera l'única cosa 
que aconseguirem és legitimar 
un cop més una nova reforma 
de l'Estatut d'autonomia que en 
cap cas serà favorable als inter¬ 
essos de les classes populars del 
poble català, que seguirà 
menyspreant l'entitat política 
dels Països Catalans i que en 
definitiva ens continuarà negant 
la nostra capacitat d'autodeter- 
minar-nos i de poder, d'aquesta 
manera, accedir a la nostra inde¬ 
pendència 

És per això que un cop més cal 
que ens reafirmem com a poble 
i diguem que amb els estatuts 
no n'hi ha prou i que el que ens 
cal és la INDEPENDÈNCIA. 


Edita Casal Independentista de Sants Jaume Compte 
C/Premià, 31, baixos 08028 Sants 

Dipòsit iegal B-71770-91 

www.llibertat.com/jcompte 

L’Insurgent no es fa responsable, necessàriament, del contingut dels articles que hi 
apareixen, i la seva opinió es veurà reflectida en l’editorial. 





L'Insurgent número 26 


11 de Setembre del 2003 




r 


L 



4 d'octubre del 2003 

ASSEMBLEA ORDINÀRIA DEL CIS 


El dia 4 d'octubre d'aquest any està prevista 
la celebració al local del Casal 
Independentista de Sants (Premià, 31) de 
l'assemblea ordinària de sòcies i socis. 

Fent un balanç del curs polític des de 
l'assemblea anterior (que es va cele¬ 
brar el mes de maig del 2002), hem de 
dir que en línies generals s'han assolit 
molts dels objectius que ens havíem 
marcat en aquella trobada, tot i que 
n'hi ha d'altres que encara estan en 
una fase embrionària i alguns que no 
han acabat d'engegar. 

Pel que fa al local (recordeu que ara ha fet 
un any que disposem d'un nou espai) hem 
de dir que, tot i que falta acabar de polir 
alguns retocs a la sala del mig (instal·lació 
d'una mampara per guanyar un nou espai, 
decoració, etc.), les obres de reforma que 
ens havíem marcat (que no eren poca 
cosa) estan totalment enllestides: hem 
habilitat el pati (que, sobretot a l'estiu dóna 
molta vida al Casal), s'ha acabat de fer tota 
la instal·lació elèctrica i s'han acabat de 
rebossar i pintar totes les parets. Ens 
havíem proposat de fer del nou local un 
espai obert al barri i, tenint en compte els 
resultats i l'èxit d'assistència de la gent del 
barri, podem dir que ho hem aconseguit 
plenament. 

Respecte al funcionament del local, cal 
dir que la comissió tècnica, sorgida de 
l'assemblea anterior, ha funcionat molt 
bé, tant pel que fa als horaris d'obertura 
i tancament com pel que fa als temes de 

condicionament, dinamització i barra. 

#V * * 

En l'assemblea del 2002, ens vam mar¬ 
car portar a terme un seguit de projectes. 
Pel que fa al material, s'han fet samar¬ 
retes noves (en aquest moment s'està 
pensant de fer-ne una nova remesa 
perquè se n'han exhaurit les existències) 
i s'ha confeccionat un nou cartell genèric 
que s'ha anat ençartellant juntament 
amb les campanyes i activitats que hem 
anat fent. Tot i això, encara queda editar 
l'opuscle de presentació del Casal, 
encenedors, enganxines, xapes... Un 
altre projecte que hem assolit és reacti¬ 
var la pàgina web del Casal (recordeu-ne 
l'adreça, www.llibertat.com/jcompte) , 
que en aquest moment funciona amb 
total normalitat i que es va actualitzant 
periòdicament. 

Pel que fa a les relacions més externes 
(col·laboració amb altres col·lectius, 
impuls de plataformes i coordinadores 
pròximes al nostre espai polític i incisió 
en institucions), ens havíem marcat set 
fronts primordials en els quals havíem 
d'incidir, participar, aportar propostes i 
impulsar. El balanç general en aquest 
sentit és molt positiu: hem aconseguit 
que aparegui publicada una columna 
d'opinió del Casal en cada número de La 
Burxa, hem continuat participant i 
impulsant la CAL del barri i la 
Coordinadora de Casals i Ateneus 
Independentistes, hem continuat donant 
suport a Alerta Solidària (tot i que s'ha de 
reconèixer que la participació en l'orga¬ 


nització antirepressiva no ha estat excessi¬ 
vament activa) i hem aprofitat una mica 
més la nostra presència al Secretariat 
d'Entitats. En aquest punt, i de cara al 
curs que ve, hauríem de mirar de tenir 
més incidència i fer un seguiment més 
estret a la política institucional del 
Districte. 

Pel que fa a les coses que hauríem de 
millorar i que hauríem d'impulsar de 
cara al curs que ve, hi ha les assessories 
i els Sopars Jaume Compte. Pel que fa a 
les assessories, de moment estan totes 
quatre (lingüística, sindical, de gènere i 
estudiantil) en una fase molt embri¬ 
onària, tot i que és possible (només pos¬ 
sible!) que la lingüística pugui començar 
a funcionar en els propers mesos. Un 
altre punt que hauríem d'enfortir és els 
Sopars Jaume Compte, ja que en vam fer 
tres entre finals de l'any passat i el 
primer trimestre d'aquest, però la cosa 
ha quedat una mica estancada i no 
n'hem tornat a organitzar cap més. 

Així que ja ho veieu, podem dir que el 
balanç de la feina feta és prou positiu, 
malgrat que encara quedin alguns 
aspectes per millorar (què hi farem, 
ningú no és perfecte!). Per això, per 
acabar de valorar el que hem fet i el que 
hem de millorar, per poder parlar i pro¬ 
posar i recollir idees de totes i tots, per 
poder decidir què farem i què volem fer 
aquest any que ve, ens veurem el dia 4 
d'octubre a l'assemblea de sòcies i socis 
del Casal. 

Jornada contra la tortura al barri 

UN ANY DE LES DETENCIONS 
DE JOVES SANTSENCS 


Durant els propers mesos 3 
joves santsencs i un de Sant 
Andreu seran jutjats a l'Audièn¬ 
cia Provincial de Barcelona 
acusats de ser els responsables 
de dos sabotatges a dues enti¬ 
tats bancàries del carrer de 
Badal el mes de desembre d'ara 
fa dos anys. 

En aquest judici, la fiscalia es 
basarà en declaracions que van 
ser extretes a la comissaria de la 
Via Laietana als joves detinguts 
mitjançant tota mena de tor¬ 


tures físiques i psicològiques, 
cops i esforços físics, insults, 
amenaces de mort, llargs inter¬ 
rogatoris de fins a 14 hores 
seguides sense ni menjar ni 
dormir, sense deixar-los anar al 
lavabo o simplement sense 
poder seure en una cadira. En 
definitiva, un calvari que va fer 
que tres d'aquests joves 
acabessin signant una declaració 
policial en què afirmaven haver 
participat en aquells fets. Davant 
del jutge, però, i un cop ja alli¬ 
berats de les tortures físiques i 


psicològiques, els joves van des¬ 
mentir haver-hi participat, i avui 
dia a més hi ha cursada una 
denúncia per tortures als jutjats 
de Barcelona. 

La detenció d'aquests quatre 
joves es remunta al setembre 
de l'any passat, i és per això que 
pel primer aniversari s'organit¬ 
zarà una jornada contra la tor¬ 
tura al barri per denunciar que 
avui dia la tortura és una pràcti¬ 
ca habitual a les comissaries i 
presons de l'estat espanyol. 


BREUS 



Jocs de 
policies al barri 

Diversos equipaments (Cotxeres de 
Sants, poliesportiu de l'Espanya 
Industrial) han acollit diferents activitats 
emmarcades dins la fantasmada impre- 
sentable dels qui "se la juguen per tu/se 
la juegan por ti". Sense poder arribar a 
dir que, com a veïns i veïnes de la vila de 
Sants, estem contents d'haver acollit tor¬ 
turadors en nòmina, destacarem que, 
concretament a les Cotxeres, s'hi han 
desenvolupat les proves d'escacs, activi¬ 
tat que com tothom sap exigeix, entre 
d'altres, una certa agudesa diguem-ne de 
tipus intel·lectual. 

Atac feixista al Casal 

A mitjans d'agost, la seu del Casal així 
com el mural que hi ha al final del car¬ 
rer van ser ruixats amb pintura al mateix 
temps que apareixien pintades del gru- 
puscle d'extrema dreta MPC. 
Aparentment, l'acció sembla emmarcar- 


se en el reguitzell d'atacs feixistes que ha 
patit els darrers temps el nostre barri. 
Des del Casal, agraïm totes les mostres 
de solidaritat rebudes per part de veïns i 
veïnes així com també per part d'altres 
entitats i col·lectius de la vila i alhora 
denunciem aquesta nova agressió al tei¬ 
xit associatiu i la total impunitat amb 
què actuen aquests grupuscles. 

Va de llibres 

Destaquem un parell de novetats editori¬ 
als (ben bé novetats no, ja que van 
aparèixer pels volts de Sant Jordi) rela¬ 
cionades amb socis del Casal. La primera 
és del company i periodista Daniel 
Camon i duu per títol Un únic camí. 
Aproximació a la història dels Països 
Catalans, d'Editorial Mediterrània. L'altra 
novetat és obra del també soci Jordi 
Plens i s'intitula Ciutadania de 
Catalunya. Etnicitat, nacionalisme i llen¬ 
gua, assaig que va guanyar la darrera 
convocatòria del premi Ciutat Tarragona. 


Entre altres llocs, els podeu trobar també 
al local del Casal. 

Maulets estrena 
local a Sants 

L'assemblea comarcal del Barcelonès de 
Maulets ha inaugurat un local al carrer 
de Salou, número 15, amb el nom de 
Mawla. Obert de dijous a dissabte a les 
tardes, així com puntualment en binció 
de les activitats, es tracta d'un espai que 
també disposa de bar i d'una acollidora 
terrasseta. Estigueu pendents de la pro¬ 
gramació. 

Correllengua 
03 al barri 

Segons ha informat a L'Insurgent l'assem¬ 
blea local de la CAL, el Correllengua d'en¬ 
guany se celebrarà el dissabte 25 d'octubre. 
Tan aviat com en puguem concretar més 
detalls ja informarem puntualment 
d'aquesta ja sisena edició del pas del 
Correllengua per la nostra vila. 

Festa Major Popular 


Un any més, la darrera setmana d'agost la 
festa major va arribar a Sants. Carrers guar¬ 
nits, música d'orquestra, disco mòbils, gent 
amunt i avall i molta diversió. Però ens 
trobem en un moment crític per a la feina 
voluntària i les comissions de festes dels car¬ 
rers del barri ho noten. Cada vegada més 
envellides i reduïdes, moltes han decidit ple¬ 
gar. I si pleguen, què ens queda? 

El districte no hi ajuda gaire. Es limita a 
donar subvencions als carrers perquè aguan¬ 
tin sota una sèrie de requisits purament co¬ 
mercials que els obliguen a ser el plafó publi¬ 
citari d'entitats bancàries i multinacionals de 
begudes i aliments. Evidentment, el districte 
no coneix l'autèntic esperit de festa major, per 
això deixa de banda les entitats del barri que 
fomenten la cultura popular. Molts d'aquests 
col·lectius tenen despeses elevades i no reben 
cap ajuda econòmica. Un exemple són els 
Diables de Sants, que enguany no han pogut 
fer el seu espectacle anual a la plaça de Bonet 
i Muixí. L'elevat cost de la pirotècnia i el fet de 
no rebre cap subvenció ha fet que es perdés 
aquesta exitosa activitat. Fins on haurem d'ar¬ 
ribar? Al final els i les diables hauran de fer 
com els carrers i esdevenir plafons publici¬ 
taris sortint a actuar amb el logotip de la Caixa 
imprès al pit. 

Per sort, encara queda gent amb ganes 
d'oferir al barri una autèntica festa major 
popular i autogestionada. Popular, perquè 
recupera les autèntiques arrels de la festa 
major, i autogestionada, perquè amb els 
temps que corren cal crear autèntiques alter¬ 
natives a les que proposa el districte, tant pel 
que fa a la Festa Major com per al dia a dia. 
Per això, des de fa uns anys es fa la Festa 
Major Alternativa (FMA), un espai on s'inten¬ 
ta generar activitats per a tots els públics i 
alhora guanyar uns diners per tornar-la a 
repetir l'any vinent i seguir lluitant en el dia 
a dia. D'aquesta festa en depenen molts pro¬ 
jectes, com per exemple, La Burxa, una eina 
indispensable per mantenir una bona comu¬ 
nicació popular al barri, ja que fa que arri¬ 
bin a la gent informacions que no surten als 


Ivan Rubio 

mitjans oficials i, sobretot, crea nous fronts 
d'opinió. Organitzada per l'Assemblea de 
Barri de Sants (ABS), la FMA ha estat un nexe 
d'unió entre molts dels col·lectius, entitats i 
individus del barri, entre les quals hi ha el 
Casal Independentista de Sants "Jaume 
Compte", que ha ajudat a mantenir molt 
bones relacions durant tot l'any i a engegar 
campanyes conjuntes a través de l'ABS. 

Sopar de Festa Major 
al carrer Premià 

Més d'una seixantena de persones, entre 
veïns, veïnes, socis i amigues van participar 
en el primer sopar de festes del carrer 
Premià, organitzat pel Casal Independentista 
de Sants conjuntament amb l'Arran. Amanit 
amb menges portades per tothom i música 
de Festa Major, el sopar va ser tot un èxit i el 
veïnat va respondre molt bé i en va quedar 
força satisfet. Joves i grans van compartir 
taula i pista de ball i es van engrescar a repe¬ 
tir-ho l'any que ve, qui sap si potser una mica 
més ambiciós, amb alguna orquestreta o 
unes havaneres... 

La FMA s'ha anat llimant any rere any per acon¬ 
seguir ser realment una festa popular; ha anat 
augmentant el nombre d'activitats i el públic 
assistent, que alhora es diversificava. Enguany 
hi ha hagut activitats que han ajudat a acon- 
seguir-ho. Un bon exemple ha estat la FMA 
Infantil, que ha aplegat gran nombre de cana¬ 
lla i pares a la plaça de Sants. Amb idees origi¬ 
nals i divertides van aconseguir crear un espai 
al carrer per als més menuts, diferent del que 
s'ofereix actualment amb la fira d'atraccions o 
amb xocolatades patrocinades per qualsevol 
empresa xocolatera. Però també s'ha augmen¬ 
tat l'espai per als més grans, diversificant les 
activitats musicals entre setmana i amb el 
recital de poesia inclòs dins la marató d'espec¬ 
tacles. Aquest any s'ha innovat amb una nova 
activitat per a les més agosarades i amants de la 
velocitat: la cursa de carretons autofabricats, 
que va deixar el nombrós públic assistent amb 


un molt bon regust. I, és clar, no hi podia faltar, 
també hi va haver el cada vegada més concor¬ 
regut cercacarrers, que apropa la FMA a la resta 
de carrers del barri. 

Tot i així al voltant de la FMA també es genera 
força polèmica, sobretot amb els concerts de 
nit, que arrosseguen tota la gent del barri o de 
fora que vénen a gaudir de la Festa Major i es 
troben que els carrers pleguen massa d'hora. 
Això agrupa molt tipus de gent diversa en un 
sol punt del barri que acaba generant molt de 
soroll, brutícia i pixums inevitables que el dis¬ 
tricte no s'encarrega de netejar ni amb puntu¬ 
alitat ni acuradament. Ja els va bé que els 
"alternatius" generem mala imatge cap enfo¬ 
ra. Això, a més, es veu agreujat per un "cinturó 
negre" que envolta tota la FMA, on s'ubiquen 
els oportunistes disposats a muntar les seves 
barres pel lucre personal i trepitgen així la 
feina col·lectiva realitzada per qui munta la 
FMA (en què ningú cobra res per estar darrere 
la barra i en què tots els guanys són per orga¬ 
nitzar altres activitats i la mateixa FMA de l'any 
vinent). La gent que arrossega aquest "cinturó 
negre" no només no col·laboren amb l'exis¬ 
tència de la FMA, sinó que en degraden la 
imatge amb la ja habitual destrossada de la 
portalada del carrer de Finlàndia o amb les 
molèsties que es causen allargant la festa fins 
a les deu del matí entre setmana a les veïnes 
que han d'anar a treballar. 

Intentar polir tots aquests aspectes és la feina 
més dura a què s'han d'enfrontar els i les 
organitzadores de la FMA, i això porta al fet 
que molta gent n'acabi cansada. Per això, 
surten veus disposades a polir aquest 
aspecte, o bé canviant les activitats i l'horari 
durant la setmana o bé canviant-ne la ubi¬ 
cació per una de més controlable, que 
molesti menys veïns que l'actual, que sovint 
desborda la FMA. 

Tot i així, no cal ser negatius ni conser- 
vadoristes i hem de mirar noves vies encara 
no explotades per poder estendre al màxim 
de públic possible aquesta festa cada cop 
menys alternativa, ja que si alguna cosa està 
clara és que cada cop més gent quan pensa 
en la Festa Major de Sants pensa en 
l'Alternativa, perquè és la que realment sent 
seu l'esperit de la festa major, la que real¬ 
ment és popular. 

Festa Major Popular, lluita també. 

L'Àfrica 

Una il·lusió necessària 


Jordi Fexas 


Parlar del continent africà 
sempre resulta un pèl 
arriscat. El desconeixement, 
la distància (geogràfica i psi¬ 
cològica), el pes dels tòpics i 
la seva realitat complexa i het¬ 
erogènia ho dificulten. Però 
és obvi que en un món futur 
no gaire llunyà i fruit d'aques¬ 
ta globalització que incre¬ 
menta i accelera els fluxos 
migratoris i intercontinentals, 
el tindrem al replà de l'escala. 

Ens hem d'anar acostumant, 
doncs, a aproximar-nos i fer 
més nostres les problemà¬ 
tiques d'aquest continent, 
així com a positivar-ne tant la 
seva imatge com les seves 
potencials aportacions a les 
societats europees. 

L'Àfrica probablement és el 
continent menys compacte i 
homogeni del planeta, però 
que, paradoxalment, quan el 
visionem o ens el visionen, 
sempre apareix com un tot, 
articulat, pràcticament una 
sola realitat. Això no seria 
negatiu si no fos que el fil 
conductor, allò que dóna uni¬ 
tat al continent, és l'estigma, 
la tragèdia, els tòpics, la des¬ 
gràcia, en definitiva. 

Recrear un exemple és sem¬ 
pre un bon sistema per il·lus- 


trar-ho: un succés tràgic ocor¬ 
regut al Vietnam. El mitjà que 
m'informi, l'emmarcarà geo¬ 
gràfica i políticament al Viet¬ 
nam i ho tractarà com a quel¬ 
com que ha colpit els 
vietnamites. Com a comple¬ 
ment potser apareixerà el 
mapa polític de Vietnam amb 
les fronteres polítiques dels 
estats que l'envolten. Si 
aquest mateix succés o notí¬ 
cia es produeix a Malawi, 
posem per cas, la notícia serà: 
"Un cop més la tragèdia ha 
colpit l’Àfrica i els africans. La 
pobresa, la corrupció i la 
manca de mitjans han aug¬ 
mentat la magnitud de la 
tragèdia, etc.". Per situar 
geogràficament el succés, el 
més probable és que hi 
aparegui la silueta de tot el 
continent. 

El referent geogràfic de T Àfrica 
és l'element bàsic de situació. 
La localització geogràfica exacta 
és poc rellevant. És a dir, la 
tragèdia a Malawi probable¬ 
ment esdevindrà patrimoni de 
tots els africans, quelcom que 
els unifica i que els fa confrater¬ 
nitzar. El missatge explícit, per 
activa o per passiva, és l'estig- 
matització del continent i dels 
seus habitants. 

Aquest mateix succés, doncs, 

al Vietnam o Luxemburg no seria 
una nova tragèdia per a l’Àsia i els 
asiàtics o per a Europa o els 
europeus. És més, pel que fa a 
tragèdies humanes, els mitjans 
també ens jerarquitzen la infor¬ 
mació a partir de la intensitat 
necrològica, és a dir, la quantitat 
de morts. Un esdeveniment amb 
quatre morts a Europa són notí¬ 
cia. A Amèrica potser en fan falta 
deu, a l'Àsia posem-ne unes 
desenes, però perquè hi hagi una 
necrològica a l'Àfrica potser en 
faran falta centenars o milers. Així 
arribarem a la conclusió que, dis¬ 
posar -en aquesta era globali- 
tzadora del capitalisme mediàtic- 
de mitjans i estructures medià- 
tiques és el que permet en certa 
mesura valorar la importància de 
la vida humana en l'univers sim¬ 
bòlic col·lectiu. 

Aquest seria un de tants exem¬ 
ples, potser dels més subtils, de 
com es tracta i processa la infor¬ 
mació que ens arriba d'aquell 
continent. Rarament rebrem 
informació de coses positives o 
agradables. Potser si n'arriben 
algun cop són de la seva natura i 
els seus paisatges o la seva fauna, 
no pas dels seus habitants. 

Algú pot pensar que aquest tipus 
de reflexions, filen massa prim. 
Però som molts els que estem con¬ 
vençuts que el fet de rebre aquest 
tipus d'impactes mediàtics sobre la 
terra dels nostres ancestres ens 
condiciona molt subjectivament la 
visió individual o col·lectiva que 
tenim o podem arribar a tenir dels 
seus habitants. 

I el que encara és més trist és que 
sovint les pròpies elits 
il·lustrades del continent han 


acabat interioritzant aquesta 
estigmatització que en molts 
casos desemboca en l'autoodi o 
l'escapisme respecte a la seva 
pròpia realitat. Ens acabem 
instal·lant tot en allò que s'ha 
anomenat afropessimisme. 

L'Àfrica 

probablement és 
el continent menys 
compacte i 
homogeni del 
planeta, però que, 
paradoxalment, 
quan el visionem o 
ens el visionen, 
sempre apareix 
com un tot 

Aquest tipus de reflexions dintre 
del món de la solidaritat 
adquireixen més sentit i trans¬ 
cendència, ja que aquest repre¬ 
senta el nexe més humà i directe 
que avui tenim a occident amb 
les societats africanes. Els mitjans 
de comunicació i les ONG -car 
en el món educatiu l’Àfrica no 
existeix- són pràcticament l'únic 
canal disponible per aproximar- 
nos al continent veí. Tot i que les 
mateixes ONG, sovint, i de forma 
inconscient, reprodueixen els 
mateixos esquemes que els mit¬ 
jans de comunicació. 

Denunciar, informar, fer-nos 
copartíceps de la pobresa, la guer¬ 
ra, les malalties que menen les 


societats africanes, de ben segur 
que és un bon sistema per a con- 
scienciar-nos dels seus mals. Però 
mai serà un bon mètode per a fer- 
nos despertar l'interès, la curiosi¬ 
tat, la proximitat, la complicitat ni 
àdhuc la solidaritat nascuda d'un 
desig d'igualtat fraternal. 

L’Àfrica potser necessita mede¬ 
cines i programes de desenvolupa¬ 
ment dels estats i les ONG. Però 
qui sap si necessita tant o més, des¬ 
pertar d'Occident -responsable 
històric de bona part dels seus 
dèficits actuals-, aquest tipus de 
relacions, sentiment i actituds que 
a llarg termini podrien esdevenir 
la garantia d'unes relacions més 
simètriques i més justes. 

Rebuig, llàstima, paternalisme, 
indignació, compassió, caritat, 
distància, desinterès, evasió, 
etnocolonialisme... són els senti¬ 
ments, els discursos, les actituds 
i les voluntats que han articulat, 
per passiva o per activa, les rela¬ 
cions entre l’Àfrica i occident en 
les darrers dècades. 

El gran repte del món de la soli¬ 
daritat és desactivar aquest discurs 
amb un altre discurs. L'afroposi- 
tivisme versus l'afropessimisme, 
sense deixar de potenciar, con- 
scienciar i informar dels greus 
problemes de l’Àfrica, que són 
reals i greus. Però és urgent posi- 
tivitzar la imatge de l’Àfrica a occi¬ 
dent i a la mateixa Àfrica. 

Sense això, la mateixa solidaritat 
entra en una roda perversa que la 
farà perdre part del seu sentit. El 
que cal en definitiva és desestig- 
matitzar aquest fascinant i fabulós 
continent tant proper i alhora 
encara tant llunyà. 

CASALS I ATENEUS INDEPENDENTISTES: 

UNA XARXA QUE ES 
CONTINUA ESTENENT 


Ja fa gairebé tres anys que se celebrava la 
primera reunió per aglutinar els Casals 
independentistes que sorgien com a 
resultat d’una consolidació de la cons¬ 
ciència nacional en indrets concrets de 
la nostra geografia. Això va suposar la 
gestació de la Coordinadora de Casals i 
Ateneus de l’Esquerra Independentista 
dels Països Catalans. 

En línies generals -i després de tres 
anys- hem de parlar d’un creixement de 
nous locals: a la Franja, a les Terres de 
Ponent, al Vallès, al Barcelonès, etc. Així, 
lluny de debilitar-se el naixement de 
nous locals, hem viscut un increment 
d’aquest tipus d’iniciatives que ha 
mantingut un ritme constant de noves 
inauguracions. 

L’aparició d’aquest seguit de Casals 
obeeix a una realitat: la voluntat de la 
gent de crear-los. Aquests espais tenen la 
potencialitat d’ésser la xarxa organitzati- 
va que permeti estructurar i expandir el 
moviment independentista -i ens refer¬ 
im també a aquell independentisme 
sociològic i difús al qual cal donar una 
orientació política clara, tant en l’aspecte 
tàctic com en l’estratègic- perquè 
esdevingui una eina de lluita al servei de 
l'alliberament nacional i social dels 
Països Catalans. 

La Coordinadora d'Ateneus i Casals de 
l'Esquerra Independentista dels Països 
Catalans ha aconseguit crear vincles de 
coneixença, suport i solidaritat entre 
aquestes realitats locals, i també ha tirat 
endavant la tasca de censar els Casals 
existents. Ens cal, però, fer molta més 
feina. El naixement de nous locals fa evi¬ 
dent la necessitat d'articular la base 
social del moviment i fer d'aquest una 
eina política al servei de l'alliberament 
del nostre poble. Cal, doncs, que Casals, 
Ateneus, col·lectius i organitzacions que 
reconeguin aquesta necessitat, dipositin 
esforços per acomplir-la conjuntament. 


Coordinadora de Casals i Ateneus de l'Esquerra 
Independentista dels Països Catalans 


Casal Popular "la Turba" 

Valls 

Alt Camp 

Casal Independentista "la Volta" 

Figueres 

Alt Empordà 

Ateneu Popular X 

Vilafranca del Penedès 

Alt Penedès 

Casal Popular Riudebitllenc 

Sant Pere 
de Riudebitlles 

Alt Penedès 

Ateneu Popular 

Suïcidi Revolucionari 

Sant Martí Sarroca 

Alt Penedès 

Casal Popular 

el lokal de Sant Sadurní 

Sant Sadurní d'Anoia 

Alt Penedès 

Ateneu Popular de Masquefa 

Masquefa 

Anoia 

Casal Independentista 
"Despertaferro 

Reus 

Baix Camp 

Casal Popular "la Fadulla" 

Manresa 

Bages 

Casal Popular "la Ceba" 

Navàs 

Bages 

Casal Popular Cal Carrasclet 

Navarcles 

Bages 

Centre Social La Vila 

Martorell 

Baix Llobregat 

Ateneu Revolta 

Molins de Rei 

Baix Llobregat 

Casal Independentista 
de Sants "Jaume Compte" 

Vila Sants 

Barcelonès 

Casal Independentista La Mawla 

Vila Sants 

Barcelonès 

AP Octubre, el Casal 
Independentista del Poble Nou 

Poblenou 

Barcelonès 

Ateneu Independentista i Popular 
de la Vila de Gràcia "la Torna" 

Vila de Gràcia 

Barcelonès 

Casal Independentista de 

Nou Barris "la Forca” 

Nou Barris 

Barcelonès 

La Barraqueta 

Vila de Gràcia 

Barcelonès 

Casal independentista 
de Badalona "Antoni Sala i Font" 

Badalona 

Barcelonès 

Casal Independentista "Cal Panxo" 

Berga 

Berguedà 

Casal Independentista de la Garrotxa Olot 

Garrotxa 

Casal Independentista "el Forn" 

Girona 

Gironès 

Ateneu 24 de juny 

Girona 

Gironès 

Casal El Solc 

Pineda de Mar 

Maresme 

Casal Independentista 

del Maresme " Fèlix Cucurull" 

Mataró 

Maresme 

Casal Dalt i Baix 

La Vila Joiosa 

Marina Baixa 

Casal Independentista 

Popular "Manuel Viusà" 

Vic 

Osona 

Associació Cultural Jaume 1 

Mollerussa 

Pla d'Urgell 

Ateneu Independentista de Ponent 

Lleida 

Segrià 

Casal “L'Estaca” 

Sant Llorenç de Morunys 

Solsonès 


Casal Independentista de 

Sabadell "Can Capablanca" 

Sabadell 

Vallès Occidental 

Can Pingàs 

Terrassa 

Vallès Occidental 

Casal Popular i 

Independentista "Quico Sabaté" 

Sant Celoni 

Vallès Oriental 

Casal Tio Canya de Mollet 

Mollet del Vallès 

Vallès Oriental 

Casal Popular "La Guitza" 

Sant Cugat del Vallès 

Vallès Occidental 


COL·LECTIUS 

L'Espenta 

Comarques de Ponent 


Associació Cultural Voliac 

Solsona 

Solsonès 

Col·lectiu la Falç 

Banyoles 

Pla de l'Estany 

El Ger 

Sant Pere de Ribes 

Garraf 

Col·lectiu Puny Enlaire 

Bordils 

Gironès 

Els Casals parlen 
(i últim) 


Lluís M. 


Pel març del 2000, ço és ara fa tres anys 
i mig, iniciàvem des d'aquestes mateixes 
pàgines un seguit d'entrevistes amb 
altres casals i ateneus d'arreu del país. 
Ho fèiem amb la modesta doble intenció 
de donar a conèixer, d'una banda, les 
activitats d'aquests espais, i de l'altra, 
d'iniciar un debat a propòsit de la verte- 
bració de qualsevol procés d'allibera¬ 
ment per part dels col·lectius de base. 
Aquesta segona intenció es concretaria 
poc temps després amb la creació de la 
Coordinadora d'ateneus i casals dels 
Països Catalans, mentre que la voluntat 
de coneixença l'hem pogut satisfer a 
través de les respostes donades al qües¬ 
tionari de L'Insurgent. Heus aquí els 
altres set semblants que ens permeten 
fer una radiografia aproximada, que 
quedaria de la següent manera: 

Ens trobem fonamentalment davant de 
col·lectius formats per persones a títol 
individual, per bé que sovint és alhora la 


seu d'alguna organització o moviment 
tant nacional com local. 

Les raons que justifiquen la creació 
d'aquests espais és coincident en 
tothom: crear un espai de trobada que 
promogui debat i que alhora enforteixi 
el treball de base. En aquest sentit, la 
intervenció en política municipal es 
concreta en més d'un 40% dels 
enquestats. Pel que fa a la definició 
política, un 42,8% es defineix com a 
esquerra independentista; un 14,2%, 
com a esquerra i independentista 
(compte amb la conjunció!); un altre 
14,2%, com a independentista 
antifeixista, i un 28,5%, com a esquer¬ 
ra revolucionària (curiosament Olot i 
Alacant). Les matisacions a aquestes 
definicions, que obviem, palesen l'am¬ 
pli ventall de concepcions que hom té 
de la pròpia dinàmica i a la vegada 
també ens mostren un cert dèficit, 
diguem-ne teòric. 


Enquestats sobre la necessitat d'un tre¬ 
ball unitari, tothom hi coincideix, però 
manté al mateix temps una prudència i 
reserva cauteloses. Pel que fa a la 
Coordinadora de Casals, tots ho troben 
positiu, ja que pot contribuir a consoli¬ 
dar casals així com també a crear-ne de 
nous. Igualment, es coincideix en la 
necessitat d'aprofundir en la coneixença 
mútua i en la coordinació, i s'insinua, 
per part d'algun dels enquestats, en la 
necessitat de crear alguna infraestruc- 
tura estable, amb el que això comporta 
(xarxa informativa, base de dades i 
recursos, etc.). 

De l'enquesta, també se'n dedueix els difer¬ 
ents ritmes de treball en funció de l'àmbit 
geogràfic, així com una gran coincidència 
pel que fa al tipus d'activitats. 

En resum, d'una banda, que no estem 
tan sols com a vegades ens sembla i, de 
l'altra, que d'originals originals tampoc 
no en som gaire. 

Els set semblants són l'Ateneu 
Independentista i Popular de la Vila de 
Gràcia, La Torna; F.Ateneu 24 de juny, 
de Girona; el Casal Independentista de 
la Garrotxa; el Casal Popular la Turba, 
de Valls; tAteneu de Masquefa; el Casal 
Popular i Independentista Quico 
Sabater, de Sant Celoni, i el Casal 
Jaume I dAlacant. 


Poesia de compromís 


Passa un obrer 


Mots 


Passa un obrer amb el paquet del dinar. 
Hi ha un pobre assegut a terra. 

Dos industrials prenen cafè 
i reflexionen sobre el comerç. 

L'Estat és una gran paraula. 


Führer 

Duce 

Caudillo 

(Uns mots de pobres diables 
que es cagaven pels estables.) 

Poemes de Joan Brossa 

L’ESQUERRA INDEPENDENTISTA A 
LES ELECCIONS MUNICIPALS 


La democràcia participativa, la cultura i 
la llengua com a elements de convivèn¬ 
cia i la sostenibilitat, eixos del programa 
marc de les CUP 

"La lluita contra l'imperialisme i el gran 
capital comença des dels ajuntaments". 
Amb aquesta referència al context bèl·lic 
internacional que es viu a l'Orient Mitjà, 
Xavi Oca, portaveu nacional de les CUP 
il·lustrava el tarannà de les Candidatures 
d'Unitat Popular (CUP). Un caire alter¬ 
natiu a les opcions polítiques existents és 
el que s'ha presentat als prop de 70 ajun¬ 
taments d'arreu dels Països Catalans on 
l'Esquerra Independentista tenia llistes 
el 25 de maig passat. Així, les CUP han 
reclamat en el seu programa valors i 
idees tradicionals de l'esquerra progres¬ 
sista que els partits institucionals han 
deixat de banda des de fa uns quants 


Gerard Fernàndez 


anys, com ara la implicació de la ciu¬ 
tadania en la presa real de les decisions 
del consistori -la denominada democrà¬ 
cia participativa- o la lluita contra l'ex¬ 
clusió i la marginació social. 

Entre d'altres mesures, les CUP aposten 
per la socialització de la cultura i la llen¬ 
gua com a elements de convivència que 
comportin una lliure integració dels 
immigrants, alhora que aposten per afa¬ 
vorir els tràmits de regularització mit¬ 
jançant l'agilització dels contractes de 
treball. En clau de construcció nacional, 
les CUP aposten per enfortir l'Assemblea 
de Regidors dels Països Catalans com 
una eina de contrapoder al marc legal i 
polític vigent. 

Des de Sants, hem seguit molt de prop 
aquesta aposta política municipalista de 


l'Esquerra Independentista. La valorem 
com un pas endavant en la maduració 
política i sobretot com un salt qualitatiu 
en el nostre espai polític que ens apor¬ 
tarà nous fronts de lluita per avançar 
amb una eina institucional que ens farà 
portar la veu del carrer a l'ajuntament. 

Així mateix, valorem molt positivament, 
els resultats obtinguts per part de les 
CUP i l'AMEI. Des del Casal 
Independentista de Sants els felicitem i 
els agraïm el seu esforç polític, així com 
la il·lusió que estan creant dins de sec¬ 
tors de l'Esquerra Independentista que 
actualment o bé estan desmobilitzats o 
bé estan treballant en altres espais 
polítics, ja que els tornen a apropar al 
seu espai natural. 

El Casal de Sants convida i donarà suport 
a tots aquells pobles i ciutats que s'an¬ 
imin en la construcció de noves candida¬ 
tures de l'Esquerra Independentista, i 
apostarà per intervenir en la lluita insti¬ 
tucional obrint debat en els diferents sec¬ 
tors de l'Esquerra Independentista, 
l'Esquerra Alternativa i sectorials veïnals, 
ecologistes... de la ciutat de Barcelona. 


Converses (in)versemblants 


Ni àrabs ni oliveres 

Frank Kin Un 


Sharon: 

Bush: 

Sharon 

Bush: 

Sharon: 


(Sona el telèfon) Digui? 

Hail! col·lega... Vull dir shalom, home, que 
era broma. 

Doncs ni shalom (pau) ni hòsties, que a mi 
em va més la marxa que a Franco, Idi Amin i 
Milosevic junts. A què dec l'honor? 

Home que aquestes marietes dels Demòcrates 
se m'estan queixant, que n'esteu fent un gra 
massa amb la xusma palestina. 

Però què dius, home, si els donem un tracte 
exquisit. A veure quin exèrcit del món és 
capaç de tenir tanta punteria amb els 
helicòpters Apache a Gaza. No en fallem ni 
una. Com a màxim fem algun mort que no 
tocava, però que passés per allà és que alguna 
cosa devia haver fet. No com vosaltres, que a 
l'Iraq us vàreu afartar de cagar-la. I continueu 
cagant-la, mira que confondre una càmera de 


Bush: 


Sharon: 


Bush: 

Sharon: 

Bush: 

Sharon. 


TV amb un llançagranades... ha, ha... 

Bé, pensa que a l'exèrcit només s'hi apunten 
els pobres desgraciats dels hispans i dels 
negres, i què en pots esperar? 

Doncs mira, digue-li a les nenes Demòcrates 
que no pararem fins que a Palestina no hi 
quedi ni un puta àrab ni una puta olivera. La 
Terra Promesa ha de ser tota nostra, plena de 
formigó i de progrés pertot arreu. Les 
promeses es fan per alguna cosa. 

Però si d'això en fa 3 000 anys. 

I què són 3.000 anys? Res. Pensa que l'Adam ja 
ho era, de jueu. 

Com ho saps? 

Per què creus que van tenir tants fills? Doncs 
perquè el molt puta, per molt que l'Eva hi 
insistís, no es volia gastar ni un duro en 
condons. 

Manifest del Casal per 

l’li de Setembre 2003 


Benvolguts companys i companyes, bona tarda a tothom. Un cop més, us tornem a con¬ 
vocar aquest 10 de setembre, per esperonar els santsencs i santsenques a reflexionar i tre¬ 
ballar sobre, i per a, el nostre futur com a poble, aprofitant la diada de l'l 1 de Setembre. 

En ocasions anteriors havíem dedicat la vigília de la Diada a homenatjar els nostres lluita¬ 
dors antifeixistes veïns i veïnes o als independentistes represaliats. Enguany hem cregut 
ineludible convertir aquest acte en un altaveu de les diferents lluites i col·lectius que, arreu 
dels Països Catalans, porten a terme el treball i la lluita, bàsica per al país, de defensar el 
territori de les agressions constants que pateix. Des de l'Empordà fins al Baix Segura, pas¬ 
sant per l'Horta, Eivissa o la Garrotxa. 

Si per a un individu o una col·lectivitat hi ha quelcom que és ineludible de defensar i 
preservar és precisament el territori on habita, l'aire que respira, l'aigua que beu o el 
paisatge que l'envolta. Sense això, probablement poques coses tenen sentit a la vida. La 
lluita per preservar el territori és, i esdevindrà encara més en un futur immediat, una llui¬ 
ta estratègica, no només per a la supervivència com a nació, com a col·lectiu humà, sinó 
ja com a purs individus. 

Els nivells d'agressió ambiental i l'especulació creixent a tot el territori estan adquirint 
dimensions alarmants i tant l'esquerra independentista com el conjunt dels moviments 
socials hem de ser conscients que el futur de la nostra lluita, que qüestiona l'actual marc 
jurídic i el model socioeconòmic neoliberal, passarà cada dia més per les sinergies que 
puguem establir amb el moviment de defensa del territori. És per això que avui hem con¬ 
vidat els companys i companyes de la lluita pel soterrament de les vies, d'aquí mateix, del 
barri de Sants, la Plataforma en defensa de l'Ebre, la gent de Per l'Horta (País Valencià) i 
la Plataforma 400.000 volts? No, gràcies!! (Catalunya Nord) perquè ens expliquin la seva 
lluita en defensa de la terra. 

Aquests quatre col·lectius representen una petita part de les lluites locals i concretes con¬ 
tra les agressions al territori, però no són ni de bon tros els únics. Creiem important que 
aquestes lluites no quedin en aquest àmbit reduït, sinó que es coordinin per crear un 
espai de debat obert sobre les principals amenaces del territori i possibles solucions als 
Països Catalans. 

Per aquest motiu, des de diferents col·lectius s'organitza la la trobada d'entitats i 
plataformes en defensa del territori dels Països Catalans, a Figueres, els dies 10,11 i 12 del 
mes vinent, en què us animem a participar. 

Sense llengua no hi ha país, 

sense territori no té sentit el país, 

sense justícia i igualtat no hi ha futur, 

però sense independència res d'això és possible. 

Defensar el territori és defensar la terra! 

amb els ESTATUTS 
NO hi ha FUTUR ! 


Manresa, 6 de setembre 
20h. Plana de l'Om 

Vic, 10 de setembre 
21h. PI. de I Estació 

Vilafranca, 10 de setembre 
21 h. PI. St. Maria (sopar i acte) 

Lleida, 11 de setembre 
12h. Catedral Nova 



Girona, 11 de setembre 
18h PI. Catalunya 

Barcelona, 11 de setembre 
12h. Fossar de les Moreres 
17h. PI. Urquinaona 



independència! 


Endavant, Maulets, MDT, CUP, 
L'Espenta, CEPC, Alternativa Estel 
Alerta Solidària, CAJEI 


coordinadora 
de l'esquerra 
independentista 





